《送刁总赴句容簿》
宋代·胡宿

佳邑控江湄，春来赴牒归。波平双桨渡，日上乱莺飞。

狎野晨耕早，蹊田昼讼稀。县图标地肺，家巷接乌衣。

沼静窥珍羽，楼閒数翠微。山香蒸䭀熟，溪蕊摘莼肥。

有客怀金社，因君拂玉徽。嵩云南去远，犹向柳依依。

作者简介：胡宿（九九五～一○六七），字武平，常州晋陵（今江苏常州）人。仁宗天圣二年（一○二四）进士。历官扬子尉、通判宣州、知湖州、两浙转运使、修起居注、知制诰、翰林学士、枢密副使。英宗治平三年（一○六六）以尚书吏部侍郎、观文殿学士知杭州。四年，除太子少师致仕，命未至已病逝，年七十三（《欧阳文忠公文集》卷三四《胡公墓志铭》）。他在北宋仁宗、英宗两朝为官，位居枢密副使，以居安思危、宽厚待人、正直立朝著称，死后谥文恭。